Diari Oficial de la Generalitat Valenciana


Sumari del DOGV 8490, del 20-02-2019 (2019/1209)

Notificació de la sentència dictada en el procediment de guarda i custòdia número 283/2017.
-------------------------------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1209


Organisme emissor
:   Jutjat de Primera Instància i Instrucció Número 4 de Sueca

Tipus de document
:   Edicte

Notificació de la sentència dictada en el procediment de guarda i custòdia número 283/2017. [2019/1209]  
  
Part demandant: Ionel Enea.  
Advocat: Luis Ferri Burguera.  
Procuradora: Pilar Moreno Olmos.  
Part demandada: Gica Felie (en parador ignorat)  
Ministeri Fiscal  
  
En el procediment de guarda i custòdia de fills número 283/2017 instat per la procuradora Pilar Moreno Olmos en nom i representació de Ionel Enea, amb benefici de justícia gratuïta, contra Gica Felie, sent-hi part el Ministeri Fiscal, ha sigut dictada la sentència número 68/2018, de data 29 de maig de 2018, pel jutge del Jutjat de Primera Instància i Instrucció número 4 de Sueca, José Luis Mendoza Gastearena; el text literal de la dispositiva és el següent:  
«Estime parcialment la demanda interposada per la procuradora dels tribunals Pilar Moreno i en nom de Ionel Enea contra Gica Felie i faig els següents pronunciaments:  
  
Primer  
La guarda i custòdia del fill de la parella queden conferides a Ionel Enea, quedant l'exercici de la pàtria potestat assignada exclusivament a aquest progenitor.  
  
Segon  
S'estableix la suspensió de qualsevol règim de comunicació, visites i tinença entre la demandada i el seu fill menor.  
  
Tercer  
En concepte de pensió alimentària per a la menor i el major d'edat, Gica Felie, haurà d'abonar la quantitat mensual de cent huitanta euros (180 ?), per mesos anticipats i dins dels primers cinc dies de cada mes, a partir de la data d'aquesta resolució, que haurà d'ingressar en el compte corrent que assenyale la pare. Aquesta quantitat s'actualitzarà amb efectes d'u de gener de cada any, d'acord amb la variació experimentada per l'Índex de Preus de Consum, establit per l'Institut Nacional d'Estadística o organisme que el substituïsca.  
  
Quart  
Les despeses extraordinàries relatives al menor, seran sufragades a mitges entre tots dos esposos i s'estendran a les despeses escolars d'uniformes, classes complementàries, campaments, matrícules, uniformes, entre altres i sanitaris de factures mèdiques, quirúrgiques i de farmàcia, ortodòncia, ortopèdia, oftalmològica.  
  
Es requereix a tots dos progenitors que s'abstinguen de generar situacions de tensió físiques o verbals en presència dels fills menors, així com realitzar qualsevol manifestació a aquests que suposen menyspreu o demèrit de l'altre progenitor. L'incompliment de les obligacions personals imposades en sentència i concretament el règim de comunicació i estades (antic règim de visites) fixat als menors i el pagament d'aliments podran donar lloc a la multa coercitiva de l'article 776 de la Llei d'enjudiciament civil, sense perjudici de les altres mesures d'ordre penal que pertoque adoptar.  
No es fa pronunciament exprés a costes.  
Una vegada siga ferma aquesta resolució, comuniqueu-ho al Registre Civil on conste inscrit el matrimoni, a fi que siga practicada l'oportuna anotació marginal.  
  
Notifiqueu aquesta sentència a les parts i feu-los saber que en contra es pot interposar recurs d'apel·lació en el termini dels 20 dies següents a la seua notificació, davant d'aquest jutjat i davant de l'Audiència Provincial de València.  
S'ha de tenir en compte el que s'estableix en l'article 497. 2: «La sentència o resolució que pose fi al procés es notificarà al demandat personalment, en la forma prevista en l'article 161 d'aquesta llei. Però si el demandat es trobara en parador ignorat, la notificació es farà per mitjà d'edicte, que es publicarà en el Diari Oficial de la Generalitat Valenciana o en el Boletín Oficial del Estado, cosa que haurà de sol·licitar-se per la part demandant.  
Així, aquesta és la meua sentència, de la qual es deixarà testimoniatge en actuacions, que, jutjant definitivament en primera instància, pronuncie, mane i signe.»  
  
Segons el que s'ha acordat per diligència d'ordenació de data 31 de juliol de 2018 (així com en la mateixa sentència), en atenció al desconeixement de l'actual domicili o residència de la demandada Gica Felie, la qual ha sigut declarada en rebel·lia, a sol·licitud de la demandant, i a l'empara del que s'estableix en l'article 497.2 de la Llei d'enjudiciament civil, expedisc aquest edicte a fi d'efectuar la notificació de sentència de forma legal al referit demandat mitjançant la seua publicació en el Diari Oficial de la Generalitat Valenciana.  
  
Sueca, 6 de febrer de 2019.- El lletrat de l'Administració de justícia: Antonio Márquez Soler.